**OBNAŠANJA IN PRIPOROČILA ZA STARŠE IGRALCEV V HK OLIMPIJA**

**- Hokej je ekipni šport!**

spodbujajte prijateljstvo med otroci; napredek soigralcev in kakovostni tekmeci pripomorejo k napredku vašega otroka; zmaga je ekipni dosežek in prispevek vsakega posameznika je pomemben.

**- Podprite trenerje in pustite otrokom trenirati!**

otroci so tisti, ki igrajo; naj se zabavajo in sodelujejo z veseljem; s trenerjem se po potrebi dostojno pogovorite o vaših pričakovanjih.

**- Spoštujte prostor hokejistov – garderobo!**

kamor imajo dostop samo igralci, tehnični vodje in trenerji; pri hokejski šoli velja pravilo 1 starš na otroka; pravočasno pripeljite otroka na trening in tekmo.

**- Spodbujajte športno igro (in ne nešportno)!**

načela fair play-a ustvarjajo primerno športno okolje za otrokov osebnostni razvoj; spoštujte pravila, nasprotnike, sodnike in se primerno odzivajte na njihove odločitve .

**- Zlato pravilo komunikacije**

do uradnih oseb se vedite tako, kot bi sami želeli, da se oni vedejo do vas.

**- Na tekmah zastopate tudi klub!**

pomagajte nam ustvariti pozitivno vzdušje na tekmovanjih; dobro sodelovanje med starši pripomore k dobremu sodelovanju otrok; kričeča navodila s tribune otroka zmedejo in motijo; kulturno navijajte in bodite dober vzor otrokom.

- **Prekomerno uživanje alkohola ne sodi na športne dogodke otrok!**

vedno je potrebno imeti oblast nad seboj in svojimi ravnanji; s športom se borimo tudi proti zasvojenosti z alkoholom in drogami.

**- Naj bo otrok ponosen na vas!**

pomagajte otroku razviti pozitiven odnos do vloženega truda in užitka v igri (npr. pred tekmo: »Drži se, daj vse od sebe in imej se dobro« po tekmi: »Ali si se imel dobro? Si dal vse od sebe in pokazal, kar znaš? Česa si se naučil?«); hokej je lep, a tudi zahteven; podprite otroka, ne glede na to kako uspešen je v igri.

**- Ne hodite v garderobe!**

- Za nemoteno strokovno delo in izvajanje nalog kluba se v času treningov omejuje prehod neslužbenih oseb-staršev in obiskovalcev v garderobi.